El Piló celebra la seua VI Vetlada Cultural amb teatre i música valenciana
2025-07-24

L’Entitat Cultural Valenciana El Piló celebrarà, dissabte que ve 30 de maig, la seua VI Vetlada Cultural, que tindrà lloc, a partir de les 19 h, en el Centre Cultural Tívoli, amb entrada gratuïta. Una bona dosi de teatre i una altra de música valenciana conformaran la programació d’aquesta vetlada que, en 2015, aconsegueix la seua sisena edició.

La primera part de la vetlada servirà per posar en escena la recent obra de teatre guanyadora del premi Josep Meliá i Castelló, dins del XXVI Concurs de Narrativa que acaba de celebrar El Piló. Es tracta de l’obra original de Ramiro Lluís Gómez i Giménez, cridada “Carchofes, canyes i pedres”. Davall la direcció de Carlos Galiana, l’obra estarà interpretada pel Grup de Teatre “El Teló” de la Falla Domingo Orozco-Bailén. Es tracta d’una comèdia, en un acte, en valencià que es desenvolupa en la sala d’un hospital. És allí on aplicaran un curiós i peculiar tractament a un pacient que ingressa amb un dolorós còlic, a causa de la desmesurada ingesta de carxofes. La cosa empitjorarà quan, allí mateix, reba la inesperada visita del seu inspector d’Hisenda.

En el repartiment interpretatiu de “Carchofes, canyes i pedres” participen: Salvador Navarro, Mª Carmen Lledó, Ana de la Asunción Teruel, Gregorio Salvachua, Ana Aragó, Luis Pascual i Elisabeth Rocher.

La segona part de la Vetlada Cultural que ha preparat El Piló estarà protagonitzada per la música purament valenciana. I és que El Piló està participant en el programa “Retrobem la nostra música”, una campanya de participació i promoció de la tradició musical valenciana, impulsada per la Diputació de València. Aquesta segona part estarà copada pels diferents grups d’El Piló. En primer lloc, els membres de l’Escola de Dolçaina i Tabal, interpretaran Chotis de la relliscada, Masurca, Marcha d’enguany, Dissabte de festa, Jaume Guasch, Cotes Marcha cristiana i Arrapacalders. A continuació el Grup de Cant d’Estil interpretarà una selecció d’Albades i peces de Cant d’Estil. Finalment, el Grup de Ball El Piló, acompanyat de la Rondalla, interpretarà Jota de Xàtiva, Bolero de Requena, Jota de Chest, L’u del tio Mariano i A la din-don.